Diari Oficial de la Generalitat Valenciana


Sumari del DOGV 5401, del 04-12-2006 (2006/13856)

ORDRE de 23 de novembre de 2006, de la Conselleria d'Economia, Hisenda i Ocupació, per la qual s'incrementen les dotacions econòmiques previstes en l'Ordre de 14 de juny de 2006 de la mateixa conselleria, per la qual es convoquen subvencions públiques mitjançant contractes-programa per a la formació de treballadors, a l'empara del que estableix la mencionada Ordre de 14 de juny de 2006, i s'obri termini de presentació de sol·licituds.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5401

Data del DOGV
:   04-12-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/13177


Data del document
:   23-11-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * sindicat
    * associació professional
    * professió independent
    * formació en el lloc de treball
    * organització patronal
    * formació professional
    * ajuda a l'ocupació
    * economia social
    * suport econòmic
    * cooperativa
    * ajuda pública

ORDRE de 23 de novembre de 2006, de la Conselleria d'Economia, Hisenda i Ocupació, per la qual s'incrementen les dotacions econòmiques previstes en l'Ordre de 14 de juny de 2006 de la mateixa conselleria, per la qual es convoquen subvencions públiques mitjançant contractes-programa per a la formació de treballadors, a l'empara del que estableix la mencionada Ordre de 14 de juny de 2006, i s'obri termini de presentació de sol·licituds. [2006/F13986]  
La Conferència Sectorial d'Afers Laborals, en la reunió realitzada el 24 de juliol de 2006, va acordar els criteris objectius de distribució de fons complementaris per a formació contínua gestionats per les comunitats autònomes per a l'any 2006. Al seu torn, el Consell de Ministres, en la reunió de 8 de setembre de 2006, va decidir-ne la formalització.  
Basant-se en això, en el Boletín Oficial del Estado de 6 d'octubre de 2006 es va publicar l'Ordre TAS/3057/2006, de 27 de setembre, per la qual es distribueixen territorialment fons complementaris per a formació contínua gestionats per les comunitats autònomes per a l'any 2006, ordre que atribuïa a la Comunitat Valenciana uns fons complementaris per un import de 51.902.254 euros.  
Incorporats aquests fons al Pressupost de la Generalitat Valenciana per a l'exercici 2006, programa pressupostari 322.52 «Formació Professional Ocupacional i Contínua», es fa necessari reflectir aquest increment en la dotació pressupostària prevista en l'Ordre d'aquesta conselleria de 14 de juny de 2006, per la qual es convoquen subvencions públiques mitjançant contractes programa per a l'execució de plans de formació intersectorials, i per als contractes programa per a l'execució de plans de formació emparats en la negociació col·lectiva d'àmbit sectorial estatal, així com obrir un termini de sol·licituds per a aquests contractes-programa.  
En virtut de tot això, oïda la Comissió de Treball prevista en l'article 16 del Decret 155/2000, de 17 d'octubre, pel qual es regula el Consell Valencià de Formació Professional, i fent ús de les facultats que em confereixen la Llei 5/1983, de 30 de desembre, de Govern Valencià, i el Decret 112/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,  
ORDENE  
Article 1  
La dotació pressupostària prevista en la disposició addicional primera de l'Ordre de 14 de juny de 2006 de la Conselleria d'Economia, Hisenda i Ocupació, per la qual es convoquen subvencions públiques mitjançant contractes-programa per a la formació de treballadors, en desplegament del Reial Decret 1.046/2003, d'1 d'agost, pel qual es regula el subsistema de formació professional contínua, s'incrementa en 54.731.926 euros, la línia pressupostària T5644000 del subprograma 322.52 «Formació Professional Ocupacional i Contínua», i es destina als contractes programa per a l'execució de plans de formació intersectorial un import de 7.673.428,25 euros, als contractes programa per a l'execució de plans de formació emparats en la negociació col·lectiva d'àmbit sectorial estatal un import de 3.777.687,49 euros, als contractes programa per a l'execució de plans de l'economia social un import de 177.079,13 euros, als contractes programa per a l'execució de plans de formació dirigits a treballadors autònoms un import de 177.079,13 euros.  
Article 2  
A càrrec d'aquest increment es convoquen per a l'exercici 2006 noves ajudes per a la realització de contractes programa per a l'execució de plans de formació per a treballadors d'acord amb l'Ordre de 14 de juny de 2006, de la Conselleria d'Economia, Hisenda i Ocupació, per la qual es convoquen subvencions públiques mitjançant contractes programa per a la formació de treballadors.  
Article 3  
Seran entitats beneficiàries de la concessió de subvencions públiques a l'empara d'aquesta ordre per a l'execució de plans de formació contínua mitjançant la subscripció de contractes programa, les següents:  
a) Per als contractes programa d'execució de plans de formació intersectorials, previstos en l'article 2, un, a) de l'Ordre de 14 de juny de 2006 d'aquesta conselleria, les organitzacions empresarials i sindicals més representatives de la Comunitat Valenciana, en aplicació de l'Ordre Ministerial TAS/2783/2004.  
b) Per als contractes programa d'execució de plans de formació sectorials, previstos en l'article 2, un, b) de la mencionada ordre, les entitats creades a l'empara de la negociació col·lectiva sectorial, així com les organitzacions empresarials o sindicals amb domicili social a la Comunitat Valenciana més representatives en els sectors de la Comunitat Valenciana indicats en l'annex I de la repetida ordre, d'acord amb el que preveu l'Ordre Ministerial TAS/2783/2004.  
c) Per als contractes programa d'execució de plans de l'economia social, previstos en l'article 2, un, c) de la mencionada ordre, les confederacions i federacions de cooperatives que consten inscrites en el Registre Oficial de Cooperatives de la Comunitat Valenciana, així com les confederacions i federacions de societats laborals inscrites en el registre d'associacions professionals dependent de la Direcció General de Treball i Seguretat Laboral.  
d) Per als contractes programa d'execució de plans formatius dirigits a treballadors autònoms, previstos en l'article 2, un, d) de la repetida ordre, les associacions de treballadors autònoms de caràcter intersectorial amb implantació en l'àmbit territorial de la Comunitat Valenciana, amb experiència acreditada en la gestió i el desenvolupament d'accions formatives per si mateixes o a través de les seues organitzacions associades i que es troben legalment constituïdes amb anterioritat a la data de publicació de la present convocatòria.  
Article 4  
El termini de presentació de sol·licituds serà de 10 dies naturals a partir de la publicació de la present ordre a fi de presentar sol·licituds de plans formatius, tot això d'acord amb les bases establides en l'esmentada ordre.  
Article 5  
La instrucció de les sol·licituds acollies a la present ordre, el procediment, la resolució d'aquestes, l'execució de les accions formatives, la liquidació i el règim de pagament i les bestretes s'efectuarà d'acord amb el que preveu l'Ordre de 14 de juny de 2006 de la Conselleria d'Economia, Hisenda i Ocupació, per la qual es convoquen subvencions públiques mitjançant contractes-programa per a la formació de treballadors, en desplegament del Reial Decret 1.046/2003, d'1 d'agost, pel qual es regula el subsistema de formació professional contínua, si bé, en el supòsit d'entitats que tingueren ja firmat un contracte programa a l'empara d'aquesta ordre, la resolució s'efectuarà mitjançant una addenda a aquest, incrementant la dotació inicial i ampliant el pla formatiu.  
Article 6  
Les accions formatives que es realitzen a l'empara dels contractes programa nous que es firmen a l'empara de la present ordre, o d'aquells firmats a l'empara de l'Ordre d'aquesta conselleria de 14 de juny de 2006 i modificats en la forma assenyalada en l'article anterior hauran de finalitzar abans del 31 de desembre de 2007, sempre que s'haja sol·licitat una bestreta del 100% de la subvenció total concedida.  
El termini de justificació de la subvenció concedida serà de dos mesos a partir de la finalització del pla formatiu.  
DISPOSICIONS FINALS  
Primera  
La present ordre entrarà en vigor el mateix dia que es publique en el Diari Oficial de la Generalitat.  
Segona  
Contra el present acte, que posa fi a la via administrativa, els interessats podran interposar un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
València, 23 de novembre de 2006  
El conseller d'Economia, Hisenda i Ocupació,  
GERARDO CAMPS DEVESA.